CELEX: 62005FO0117
Language: lv
Date: 2007-07-02
Title: Civildiensta tiesas (otrā palāta) rīkojums 2007. gada 2.jūlijā. # Carlos Sanchez Ferriz pret Eiropas Kopienu Komisiju. # Civildienesta lietas - Ierēdņi - Paaugstināšana amatā - Pieņemamība. # Lieta F-117/05.

CIVILDIENESTA TIESAS RĪKOJUMS (otrā palāta)
      2007. gada 2. jūlijā
      Lieta F‑117/05
      Carlos Sanchez Ferriz
      pret
      Eiropas Kopienu Komisiju
      Civildienests – Ierēdņi – Paaugstināšana amatā – Neiekļaušana amatā paaugstināto ierēdņu sarakstā – 2004. gada paaugstināšana amatā – Prioritātes punkti – Nopelni – Darba stāžs – Pieņemamība
      Priekšmets Prasība, kas celta saskaņā ar EKL 236. pantu un EAEKL 152. pantu, ar ko Sanchez Ferriz galvenokārt lūdz atcelt Komisijas 2004. gada 30. novembra lēmumu, ar kuru ir apstiprināts 2004. gadā amatā paaugstināto ierēdņu
         saraksts, tiktāl, ciktāl šajā sarakstā nav ietverts viņa vārds, un, pakārtoti, atcelt lēmumu par prioritātes punktu piešķiršanu
         minētajā amatā paaugstināšanas gadā
      
      Nolēmums Prasību noraidīt daļēji kā acīmredzami nepieņemamu un daļēji – kā acīmredzami nepamatotu. Katrs lietas dalībnieks sedz savus
         tiesāšanās izdevumus pats.
      
      Kopsavilkums
      Ierēdņi – Prasība – Interese celt prasību
      (Civildienesta noteikumu 90. un 91. pants)
      Ierēdnis nav tiesīgs celt prasību likuma vai iestāžu interesēs un, pamatojot prasību atcelt tiesību aktu, var izvirzīt tikai
         iebildumus, kas attiecas uz viņu personīgi. Līdz ar to prasība, kuru ir iesniedzis ierēdnis un kura ir vērsta uz augstākā
         pakāpē paaugstināto ierēdņu saraksta amatā paaugstināšanas gadā atcelšanu, tiktāl, ciktāl šajā sarakstā nav ietverts prasītāja
         vārds, ir acīmredzami nepieņemama, ja viņš nav pierādījis, ka viņam ir personiska interese celt prasību, norādot vienīgi uz
         noteiktu prioritātes punktu kategoriju nelikumību, tomēr savos rakstiskajos dokumentos nesniedzot nevienu konkrētu pierādījumu
         par viņa personisko situāciju attiecīgajā paaugstināšanas amatā gadā, kā, piemēram, konkrētāk, viņa saņemtie prioritātes punkti
         minētajās kategorijās. Šo konstatējumu neapstrīd tas, ka šo paaugstināšanas amatā punktu skaits izriet no iebildumu rakstam
         pievienota dokumenta, jo prasītājam savos rakstiskajos dokumentos ir jāraksturo viņa interese celt prasību un vajadzības gadījumā
         ir jāatsaucas uz attiecīgajiem pielikumā pievienotajiem pierādījumiem.
      
      (skat. 31. un 32. punktu)
      Atsauces
      Tiesa: 1983. gada 30. jūnijs, 85/82 Schloh/Padome, Recueil, 2105. lpp., 14. punkts.
      
      Pirmās instances tiesa: 2006. gada 22. novembris, T‑436/04 Sanchez Ferriz/Komisija, Krājums‑CDL, I‑A‑2‑277. un II‑A‑2‑1439. lpp., 35. punkts; 2006. gada 23. novembris, T‑422/04 Lavagnoli/Komisija, Krājums, II‑0000. lpp., 31. punkts.